section_heading: Organizacija natjecanja
paragraph_text: Više od deset godina klub organizira i niz natjecanja za djecu predškolskog uzrasta. Natjecanja se odvijaju na lako pristupačnim terenima ili parkovima, a prilagođena su najmlađem uzrastu. Staza je u potpunosti označena vidljivim oznakama po terenu, a po želji roditelji mogu pratiti svoje dijete. Kontrolne točke obilježene su likovima iz animiranih filmova. Na kraju natjecanja svi sudionici dječjeg natjecanja dobivaju prigodnu nagradu bez obzira na ostvareni rezultat. Na dječjim natjecanjima nastupilo je do sada po natjecanju i preko 200 najmlađih natjecatelja u rasponu od 1 – 12 godina. Zahvaljujući velikom odazivu djece i podršci roditelja 2002. godine uveden je i Ačkov dječji kup koji je pratio rezultate najmlađih natjecatelja kroz sezonu.